CELEX: 62011CN0452
Language: et
Date: 2011-09-02 00:00:00
Title: Kohtuasi C-452/11 P: Heineken Nederland BV und Heineken NV 2. septembril 2011 esitatud apellatsioonkaebus Üldkohtu (kuues koda laiendatud koosseisus) 16. juuni 2011 . aasta otsuse peale kohtuasjas T-240/07: Heineken Nederland BV ja Heineken NV versus Euroopa Komisjon

19.11.2011   
            
            
               ET
            
            
               Euroopa Liidu Teataja
            
            
               C 340/9
            
         Heineken Nederland BV und Heineken NV 2. septembril 2011 esitatud apellatsioonkaebus Üldkohtu (kuues koda laiendatud koosseisus) 16. juuni 2011. aasta otsuse peale kohtuasjas T-240/07: Heineken Nederland BV ja Heineken NV versus Euroopa Komisjon
   (Kohtuasi C-452/11 P)
   2011/C 340/15
   Kohtumenetluse keel: hollandi
   
      Pooled
   
   
      Apellandid: Heineken Nederland BV ja Heineken NV (esindajad: advokaadid T. R. Ottervanger ja M. A. de Jong)
   
      Teine menetlusosaline: Euroopa Komisjon
   
      Apellantide nõuded
   
   Apellandid paluvad:
   
               —
            
            
               vastavalt apellatsioonkaebuses esitatud põhjendustele kas tervikuna või osaliselt tühistada vaidlustatud kohtuotsus osas, milles hagi jäeti rahuldamata;
            
         
               —
            
            
               tühistada vaidlustatud otsus (1) tervikuna või osaliselt neid puudutavas osas;
            
         
               —
            
            
               tühistada neile määratud trahvi või seda vähendada;
            
         
               —
            
            
               teise võimalusena saata asi tagasi Üldkohtule uue otsuse tegemiseks kooskõlas Euroopa Kohtus antud õigusliku hinnanguga;
            
         
               —
            
            
               mõista käesoleva menetluse kulud ning Üldkohtus kantud kulud välja komisjonilt.
            
         
      Väited ja peamised argumendid
   
   Apellatsioonkaebuse esitajad esitavad apellatsioonkaebuse toetuseks kuus väidet:
   
                
            
            
               
                  
                     Esiteks
                   leidis Üldkohus ebaõigesti et komisjon ei ole kohustatud võimaldama tutvuda InBev vastusega vastuväiteteatisele.
            
         
                
            
            
               
                  
                     Teiseks
                   rikkus Üldkohus menetlusõiguse normi, kui otsustas, et kodutarbimise sektori osas leidis komisjon õigesti, et asjaomaste ettevõtjate koosolekuid tuleb kvalifitseerida kokkulepete ja/või kooskõlastatud tegevuste kogumiks.
            
         
                
            
            
               
                  
                     Kolmandaks
                   ületas Üldkohus enda pädevust ning selliselt, nagu kindlaks määrati rikkumise alguskuupäev, rikkus Üldkohus menetlusõiguse normi.
            
         
                
            
            
               
                  
                     Neljandaks
                   rikkus Üldkohus menetlusõiguse normi, kui ta jättis tähelepanuta, et apellandile määrati ebaproportsionaalselt kõrge trahv üksnes komisjoni enda poolt põhjustatud liiga pika menetluse tõttu.
            
         
                
            
            
               
                  
                     Viiendaks
                   rikkus Üldkohus menetlusõiguse normi, kui leidis, et komisjon ei ole rikkunud võrdsuse põhimõtet, ning eelkõige rikuti menetlusõiguse normi seeläbi, et Üldkohus ei käsitlenud — vähemalt mitte piisavalt — võrdlust Belgia õlletootjate asjaga Interbrew/Alken-Maes.
            
         
                
            
            
               
                  
                     Kuuendaks
                   ei piisa Üldkohtu poolt trahvi vähendamisest 5 % võrra liiga pikalt kestnud haldusmenetluse tõttu, kui võtta arvesse, et apellandile määratud trahv oli eriti suur ning komisjonil puudus menetluse mõistliku kestvuse ületamiseks igasugune õigustus.
            
         
      (1)  Komisjoni 18. aprilli 2007. aasta otsus K(2007) 1697, mis käsitleb [EÜ] artikli 81 alusel algatatud menetlust (juhtum nr COMP/B-2/37.766 — Madalmaade õlleturg).